[{"text_idx": "#000000", "text": "Logi sisse vo\u0303i loo konto"}, {"text_idx": "#000002", "text": "Mulle esitati hiljuti ku\u0308simus, kuidas saaks AutoCADis kuvada ainult u\u0308hte kihti. Vastus on po\u0303himo\u0303tteliselt lihtne: u\u0308leja\u0308a\u0308nud kihid tuleb varjata. Kuid kui kihte on palju, siis on nende u\u0308kshaaval varjamine tu\u0308likas. Esitan siin kaks kiiremat viisi kuidas seda teha."}, {"text_idx": "#000003", "text": "Avage kihihaldur (Layer Properties Manager) klo\u0303psuga Ribboni Layers paneeli vastaval ikoonil vo\u0303i sisestades LA.\nAktiveerige kiht, mida soovite kuvada.\nKlo\u0303psake suvalisel kihil ja valige paremklo\u0303psuga Select All vo\u0303i sisestage Ctrl+A. Ko\u0303ik kihid valitakse, need va\u0308rvuvad valiku tunnusva\u0308rviga.\nKlo\u0303psake mo\u0303nel Freeze ikoonil. Kuvatakse teade: This layer cannot be frozen because it is the current layer. See ta\u0308hendab, et aktiivset kihti ku\u0308lmutada ei saa, mida ongi tarvis. Klo\u0303psake Close. Joonisel kuvatakse nu\u0308u\u0308d ainult aktiivne kiht. Kui oleksite kasutanud va\u0308ljalu\u0308litamist (ON), siis saaksite varjata ka aktiivse kihi, kuid sellisel juhul ilmub vastav ku\u0308simus.\nKui soovite u\u0308leja\u0308a\u0308nud kihtide kuvamist taastada, valige ko\u0303ik kihid uuesti ja klo\u0303psake ja\u0308lle Freeze ikoonil. Kihtide valiku tu\u0308histamiseks valige paremklo\u0303psuga Clear All."}, {"text_idx": "#000004", "text": "Avage Layers paneeli laiendus ja klo\u0303psake ikoonil Layer Walk. Dialoogaken kuvab helestatuna (va\u0308rvilistena) ko\u0303ik joonise kihid.\nKlo\u0303psake soovitud kihil. Kihi sisu kuvatakse to\u0308o\u0308aknas. Vo\u0303ite u\u0308heaegselt valida ka mitu kihti Ctrl vo\u0303i Shift abil.\nKui klo\u0303psate Close, kuvatakse ko\u0303ik kihid uuesti. Kui soovite ja\u0308tta valitud kihti to\u0308o\u0308aknasse, tuleb eelnevalt eemaldada ma\u0308rge Restore on exit."}, {"text_idx": "#000005", "text": "Jaak Aavik on lo\u0303petanud nii Kunstiu\u0308likooli disainieriala kui Tehnikau\u0308likooli sildade ja teede eriala. To\u0308o\u0308tanud disaineri ja konstruktorina mitmetes ettevo\u0303tetes ja o\u0303ppejo\u0303una nii Kunstiu\u0308likoolis kui ka muudes ko\u0303rgkoolides. To\u0308o\u0308tab Usesoftis CAD tarkvara konsultandi ja koolitajana alates aastast 2006. Jaak on andnud va\u0308lja mitmeid CAD tarkvara o\u0303pikuid ja arendanud CAD tarkvara koolitusmaterjale."}, {"text_idx": "#000006", "text": "Sellel veebilehel kasutatakse ku\u0308psiseid. Veebilehe kasutamist ja\u0308tkates no\u0303ustute sellega. Tutvu ka ettevo\u0303tte andmeto\u0308o\u0308tlustingimustega."}]